Garazi Estebez

Garazi Estebez Guede (Aretxabaleta, Gipuzkoa, 2002ko urtarrilaren 29a) gipuzkoar txirrindularia da. Euskadiko eta Espainiako selekzioetan hartzen du parte eta etorkizun oparoa duela esaten da.

Ibilbidea 
Gazte gaztetatik emaitza bikainak lortu zituen txirrindularitzan. 2014tik aurrera sei Gipuzkoako txapelketa kateatu zituen jarraian eta 2016tik aurrera hiru Euskadiko txapelketa ere bai. 2017an kadete mailako Euskaldun Torneoa irabazi zuen. 2018an pistako Espainiako Kopa irabazi zuen eta Espainiako txapelketatan bi domina eskuratu zituen, urrezkoa taldeka eta brontzezkoa bakarka. 2019an berriz irabazi zuen Euskaldun Torneoa, oraingoan junior mailan. 2020an Espainiako Pista Txapelketatan lau domina eskuratu zituen, zilarrezko hiru (taldekako abiadura, 500 m bakarka eta Keirin) eta brontzezko bat.

2021ean Laboral Kutxaren 23 urtez azpiko txirrindulari taldeak fitxatu zuen. Urte hartako Espainiako pistako txapelketatan zilarrezko bi domina lortu zituen Keirin eta 500 metrotrako lasterketatan.

Taldeak

Palmaresa

Errepidean 
 Espainiako txapelketa (0):
 taldeka (1): 2017
 Euskadiko txapelketa (3): 2016, 2017, 2018
 Gipuzkoako txapelketa (6): 2014, 2015, 2016, 2017, 2018, 2019 eta 2020an erlojupekoa
 Euskaldun Torneoa (2): 2017, 2019

Pistan 
 Espainiako Kopa (1): 2018
 Espainiako txapelketak:
 2018: urrezkoa eta brontzezkoa
 2019: zilarrezko hiru domina eta brontzezko bat
 2020: zilarrezko bi domina

Erreferentziak

Kanpo estekak 

Gipuzkoako txirrindulariak
Aretxabaletarrak